Boetes dalk binnekort via e-pos | Maroela Media
Beeld berig dit blyk uit wysigings aan die Wet op die Administratiewe Beregting van Padverkeersmisdrywe (Aarto) wat verlede maand in die Staatskoerant gepubliseer is. Die publiek het tot en met 21 Maart om op die voorgestelde wetgewing te reageer.
Die inwerkstelling van Aarto, wat tans net in Johannesburg en Pretoria toegepas word, is in ander dele van die land uitgestel weens voortdurende administratiewe probleme en vervolgingskwessies.
Dertien jaar nadat die Aarto-strafpuntestelsel voorgestel is, is dit steeds nie in werking nie. Volgens die Aarto-stelsel moet oortreders per geregistreerde pos van die oortreding in kennis gestel word. Volgens die berig het die Johannesburgse metropolisie voorheen gesê dat daar nie genoeg geld is om alle boetes per geregistreerde pos uit te stuur nie.
Uit die voorgestelde wysigings blyk dit dat die regering probeer om die oorspronklike wet te verander sodat kennisgewings nou ook per e-pos gestuur kan word.
Die publiek kan tot 21 Maart hul kommentaar lewer aan Johannes Makgatho by [email protected] of Ngwako Thoka by [email protected]